Fígging er ein týdningarmikil partur av byrjanini. Íverksetarar kenna tað væl. Tá ein situr og arbeiðir við sínum hugskoti og er í ferð við at byrja eina nýggja fyritøku. Tað er ofta ein avbjóðing, og hvar skalt tú leita tær fígging. Tey flestu hugsa helst um bankan. Men tað er ikki altið her tú skal fara fyrst. Tann besta trygdin ein banki kann fáa, er at fyritøkan er før fyri at gjalda skuldina aftur. Hesa trygdina kanst tú ikki altíð geva í byrjanini av tínum virksemi, tá tað ræður um at fáa selt tína fyrstu vøru og byggja ein markna upp. Tú hevur ikki nakað at gjalda aftur við, fyrr enn tú hevur inntøkur av tínum vørum ella tænastum. Hvørjir aðrir møguleikar eru so hjá íverksetarum í byrjanini av sínum virksemi. Ein kann søkja um stuðul frá Vinnugrunnum ella lán frá íløgufeløgum, sum trúgva uppá verkætlanina og eru sinnaði at taka ein størri váða enn bankin. Ein annar møguleiki er eisini, at arbeiða hart og vinna eitt sindur av peningi við síðuna av. Ein týdningarmikil partur er eisini eginfígging. Hetta merkir, at tú sum íverksetari sjálvur hevur spart eitt sindur av pengum saman. Hetta viðførir, at tú hevur minni brúk fyri aðrari fígging. Haraftrat er eginfígging eitt gott tekin, tá tú skal søkja íløgufeløg ella bankar um írestandi fíggingina. Situr tú og hugsar um tínar fíggingarmøguleikar, og hvussu tú kemur víðari, set teg í samband við okkum í Íverksetarahúsinum. apríl, 2017 Vesterbrogade 17A, København 20 apr 19: 00-22: 00 Uppliv Klaksvík Um tiltakið Útisetar kunnu nú uppliva Klaksvík við Danny & The Veetos, fisk & kips frá Kósini, sild og makrel frá Christiani í Grótinum, onkrum leskandi frá Føroya Bjór og annað. Eitt nú fer Jógvan Skorheim, borgarstjóri, at greiða frá, hvussu kommunan støðugt strembar eftir at skapa fortreytir, sum gera tað enn meira lokkandi at búgva og virka í Klaksvíkar kommunu. Eitt eyðkenni við Klaksvík er eisini sterka íverksetaramentanin, bæði innan vinnu, mentan og onnur øki. Tiltakið er skipað við smáum fyrilestrum, men harafturat ber eisini til at smakka Norðoyggjar. Tiltakið er ókeypis og verður hósdagin 20. apríl frá kl. 19: 00 til 22: 00 og øll eru hjartaliga vælkomin. Fríggjadagin 21. apríl kl 15: 00 verða Íverksetarahúsið og Vinnuframi á Føroysku Sendistovuni í Keypmannahavn við ráðgeving og kunning um stuðulsmøguleikar. Endamálið er, at skapa eitt íverksetaraumhvørvi fyri føroyskar íverksetarar, sum vilja vaksa út í heim og eisini útisetar, sum ynskja at flyta heim at byrja nýggjar fyritøku í Føroyum. Tiltakið, sum er ætlað øllum við áhuga fyri íverksetan, verður fríggjadagin 21. apríl frá kl. 15: 00 á Sendistovuni í Keypmannahavn. Mikudagin 26. apríl kl 19: 00 verða Íverksetarahúsið og Vinnuframi í Tvøroyri við ráðgeving og kunning um stuðulsmøguleikar. Eftir framløgurnar er lagt upp til ein-til-ein prát har møguleiki er at seta spurningar og at fáa prát við Íverksetarahúsið og Vinnuframa. Eisini er tiltakið eitt gott høvi at fáa fatur á møguligum íverksetarum, sum í gerandisdegnum ikki hava lætta atgongd til ókeypis ráðgeving og sparring.